奉和李元叔察院秋懷
作者：張嵲
朝代：宋

paragraphs: 屯雲生廣澤，白日互虧蔽。
如何三秋杪，顧作九暑熾。
高風摧蒲柳，未覺到蘭蕙。
幽人感歲徂，節生悲遠志。
伊予老憂患，感激志鑒寐。
起視籬下花，節過真少味。
豈無王弘酒，深愧淵明意。
未然招隠詩，默契幽林思。
瞻彼區中人，清冽成萎悴。
安得西山藥，飄然以超世。